170.340 - Ordinaziun davart la delegaziun da cumpetenzas da la regenza als departaments ed als posts da servetsch    170.340   Ordinaziun davart la delegaziun da cumpetenzas da la  regenza als departaments ed als posts da servetsch  dals 17-09-2019 (versiun dals 01-10-2019)  Sa  basond  sin  l'art. 22  da  la  lescha  davart  l'organisaziun  da  la  regenza  e  da  l'administraziun (LORA)1)  relaschada da la regenza ils 17 da settember 2019  Art.  1 Cumpetenzas tenor la lescha introductiva tar il cudesch civil svizzer 1 Las  suandantas  cumpetenzas  tenor  l'artitgel 15  da  la  lescha  introductiva  tar  il  cudesch civil svizzer2) vegnan delegadas a l'uffizi da migraziun e da dretg civil: a) permissiun da midadas da num (art. 30 al. 1 CCS); b) plant sin nunvalaivladad da la lètg (art. 106 al. 1 CCS); c) plant sin nunvalaivladad dal partenadi registrà (art. 9 al. 2 LPart); d) permissiun da maridar per persunas estras (art. 43 al. 2 ed al. 3 LDIP).  Art.  2 Elecziun da l'inspectura u da l'inspectur da charn 1 La cumpetenza d'eleger l'inspectura u l'inspectur da charn tenor l'artitgel 5 alinea 1  da l'ordinaziun chantunala davart l'igiena da charn3) vegn delegada al departament.  Art.  3 Agid en cas spezials 1 La cumpetenza da permetter – en cas singuls – contribuziuns fin 50 000 francs per  agids  en  cas  spezials  tenor  l'artitgel 3  da  l'ordinaziun  executiva  tar  la  lescha  chantunala da sustegn4) vegn delegada al departament.  1) DG 170.300 2) DG 210.100 3) DG 507.400 4) DG 546.260  * tabellas da las modificaziuns a la fin dal relasch   1   https://www.gr-lex.gr.ch/data/170.300/rm https://www.gr-lex.gr.ch/data/546.260/rm https://www.gr-lex.gr.ch/data/507.400/rm https://www.gr-lex.gr.ch/data/210.100/rm   170.340    Art.  4 Posts privats da cussegliaziun per dumondas da gravidanza 1 La cumpetenza da renconuscher posts privats da cussegliaziun per dumondas da  gravidanza e da concluder cunvegnas correspundentas tenor l'artitgel 2 alinea 1 da  l'ordinaziun  executiva  tar  la  lescha  federala  davart  ils  posts  da  consultaziun  per  dumondas da gravidanza1) vegn delegada al departament. 2 La  cumpetenza  da  retrair  la  renconuschientscha  suenter  avair  fixà  in  termin  adequat, sche las premissas da renconuschientscha n'èn betg pli ademplidas, tenor  l'artitgel 2 alinea 4 da l'ordinaziun executiva tar la lescha federala davart ils posts da  consultaziun per dumondas da gravidanza vegn delegada al departament.  Art.  5 Promoziun da fusiuns da vischnancas 1 La  cumpetenza  da  pajar  contribuziuns  per  projects  e  per  studis  tenor  l'artitgel 14 alinea 2 ed alinea 3 da la lescha davart la gulivaziun da finanzas en il  chantun Grischun2) vegn delegada al departament.  Art.  6 Cumpetenza per permissiuns tenor la legislaziun davart la protecziun  da las auas  1 La  cumpetenza  da  permetter  retratgas  d'aua  tenor  l'artitgel 5 alinea 1 litera a  da  l'ordinaziun chantunala davart la protecziun da las auas3) e tenor l'artitgel 113 da la  lescha introductiva tar il cudesch civil svizzer4) vegn delegada a l'uffizi per la natira e  l'ambient. 2 La  cumpetenza  da  permetter  excepziuns  dal  princip  da  construir  en  zonas  surbajegiadas  dustanzas  e  correcziuns  d'auas  currentas  en  moda  natirala  tenor  l'artitgel 5 alinea 1 litera b da l'ordinaziun chantunala davart la protecziun da las auas  vegn delegada a l'uffizi per la natira e l'ambient.  Art.  7 Fatgs veterinars 1. centers regiunals da rimnada  1 La  cumpetenza  da  determinar  ils  lieus  dals  centers  regiunals  da  rimnada,  las   regiuns  da  rimnada  e  l'appartegnientscha  da  las  vischnancas  a  las  regiuns  tenor  l'artitgel 26 alinea 1  da  la  lescha  chantunala  davart  ils  fatgs  veterinars5) vegn  delegada al departament.  1) DG 546.500 2) DG 730.200 3) DG 815.200 4) DG 210.100 5) DG 914.000  2    https://www.gr-lex.gr.ch/data/914.000/rm https://www.gr-lex.gr.ch/data/210.100/rm https://www.gr-lex.gr.ch/data/815.200/rm https://www.gr-lex.gr.ch/data/730.200/rm https://www.gr-lex.gr.ch/data/546.500/rm    170.340   Art.  8 2. elecziun da las veterinarias uffizialas e dals veterinaris uffizials 1 La cumpetenza d'eleger las veterinarias uffizialas ed ils veterinaris uffizials tenor  l'artitgel 3 alinea 2 litera b da la lescha chantunala davart ils fatgs veterinars1) vegn  delegada al departament.  Art.  9 3. elecziun da la substituta u dal substitut da la veterinaria  chantunala u dal veterinari chantunal  1 La cumpetenza d'eleger la substituta u il substitut da la veterinaria chantunala u dal  veterinari chantunal tenor l'artitgel 3 alinea 2 litera a da la lescha chantunala davart  ils fatgs veterinars2) vegn delegada al departament.  Art.  10 Agid umanitar 1 La chanzlia chantunala decida davart la concessiun d'agid umanitar fin ad in import  da 50 000 francs.  1) DG 914.000 2) DG 914.000   3   https://www.gr-lex.gr.ch/data/914.000/rm https://www.gr-lex.gr.ch/data/914.000/rm   170.340    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-09-2019 01-10-2019 relasch emprima versiun 2019-021  4       170.340   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-09-2019 01-10-2019 emprima versiun 2019-021   5    	Art. 1 Cumpetenzas tenor la lescha introductiva tar il cudesch civil svizzer 	Art. 2 Elecziun da l'inspectura u da l'inspectur da charn 	Art. 3 Agid en cas spezials 	Art. 4 Posts privats da cussegliaziun per dumondas da gravidanza 	Art. 5 Promoziun da fusiuns da vischnancas 	Art. 6 Cumpetenza per permissiuns tenor la legislaziun davart la protecziun da las auas 	Art. 7 Fatgs veterinars 1. centers regiunals da rimnada 	Art. 8 2. elecziun da las veterinarias uffizialas e dals veterinaris uffizials 	Art. 9 3. elecziun da la substituta u dal substitut da la veterinaria chantunala u dal veterinari chantunal 	Art. 10 Agid umanitar  		2019-09-19T11:47:55+0200 	"7001 Chur" 	"Gesetzessammlung Kanton Graubünden"